open-index/open-wikipedia-markdown huggingface dataset:
Robert Clive

**Robert Clive, paroni Clive of Plassey** (29. syyskuuta 1725 – 22. marraskuuta 1778) oli englantilainen kenraali ja paroni. Hänet tunnetaan myös nimellä Intian Clive. Hän johti ylipäällikkönä Englannin Itä-Intian kauppakomppanian asevoimia Intiassa ja Bengalissa. Clive toimi yhdessä Warren Hastingsin kanssa brittiläisen Intian perustamisessa. Clive oli parlamentin jäsenenä tory-puolueen riveissä.

Clive syntyi Stychessä Market Draytonissa. Hän matkusti Intiaan useita kertoja ja asui siellä useita vuosia ja toimi Itä-Intian kauppakomppanian palveluksessa. Lisäksi Clive vietti yhdeksän kuukautta Brasilian rannikolla, jossa hänen laivansa oli ollut korjattavana. Brasiliassa hän oppi jonkin verran portugalin kieltä, jota yleisesti käytettiin myös Intiassa. Itä-Intian kauppakomppanialla oli Fort Georgen tukikohta lähellä nykyistä Chennaita. Clive saapui Fort Georgen linnakkeeseen vuonna 1744. Robert Clive, joka oli toiminut Itä-Intian virkamiehenä ensimmäisen Karnatian sodan aikana, oli raivoissaan Britannian heikkoudesta vastata Ranskan laajentumiseen Intiassa. Asian korjaamiseksi hän ehdotti toimenpiteitä Madrasin kuvernöörille Thomas Saundersille. Haasteena olivat Trichinopolyssa olevat vahvat ranskalaiset joukot, joiden suunnitelmissa oli iskeä Arcotiin, Chanda Sahibin pääkaupunkiin. Clive puolustautui ja voitti taistelun Arcotissa vuonna 1751.

Clive jätti Madrasin ja palasi Englantiin vuonna 1753. Heinäkuussa 1755 Clive palasi Intiaan. Cliven ansiosta suurmoguli Shah Alam II tunnusti kauppakomppanian yksinoikeudet Bengalissa, Biharissa ja Orissassa. Clive voitti Bengalissa käydyn Plasseyn taistelun vuonna 1757 ja toimi aktiivisesti virkamiesten korruption poistamiseksi, vaikka se toi hänelle runsaasti vihamiehiä. Clive palasi Englantiin vuonna 1760. Hänestä tuli Bathin ritarikunnan jäsen vuonna 1764. Hän teki kolmannen matkan Intiaan vuonna 1765 ja palasi lopullisesti Englantiin vuonna 1767.

## Lähteet

## Aiheesta muualla
Dajōkan

**Dajōkan** tai **Daijōkan** () oli ministeristö ja ylin toimielin Nara- (710–794 jaa.) ja Heian-kauden (794–1185 jaa.) Japanissa ja lyhyen aikaa vielä Meiji-perustuslain aikana. 

Alkujaan Taihō-sääntöjen perusteella vuonna 701 syntynyttä keisarillista hallintorakennelmaa johti suuri valtioneuvosto eli *Daijō-kan*. Tämä neuvosto ja sen alaiset ministeriöt käsittelivät kaikkia maan hallinnon maallisia asioita, kun taas *[[Jingikan]]* eli jumalanpalvelusministeriö valvoi asioita, jotka liittyivät shintōn rituaaleihin, papistoon ja pyhäköihin. Monitasoinen toimielin menetti valtaansa 900-luvulta alkaen, kun Fujiwara-klaani otti Daijō-kan-neuvoston haltuunsa. 1100-luvulla Daijō-kan oli menettänyt kokonaan valtansa itsenäisenä elimenä, vaikkakin se oli olemassa 1800-luvulle saakka.
Bonecrusher

**Bonecrusher** on *[[Transformers]]*-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 *[[The Transformers]]* -animaatiosarjassa.

## Televisiosarjat
### The Transformers
Bonecrusher kuului ensimmäisessä Transformers-sarjassa Constructiconien ryhmään, jotka loivat Cybertronissa Crystal Cityn, jota Omega Supremen oli tarkoitus vartijoida.

## Unicron-trilogia
### Transformers: Armada
*[[Transformers: Armada]]ssa* Bonecrusher oli Mini-Con, joka löytyi jaksossa "*Palatsi*". Decepticon Demolishor käytti häntä Autobotteja vastaan kyseisen jakson ajan. Myöhemmin jaksossa "*Vala*" Bonecrusher ja osa muita Mini-Coneja liittyivät Autobotteihin. Bonecrusher kuului maasotilaalliseen ryhmään (*Land Military Team*), johon kuuluivat myös Knock Out ja Wreckage.

### Transformers: Energon
*[[Transformers: Energon]]issa* Bonecrusher on yksi Decepticoneista, jotka muodostavat Constructicon Maximuksen.

## Elokuvasarja
### Transformers (2007)
Michael Bayn ohjaamassa vuoden 2007 ''Transformers''-elokuvassa Bonecrusher on Decepticon, joka muuntautuu miinanetsijäkulkuneuvoksi. Hahmolla ei ollut kovin suuri rooli elokuvassa ja hän kuoli nopeasti käydyssä taistelussa Optimus Primea vastaan.

### Transformers: Kaatuneiden kosto
*[[Transformers: Kaatuneiden kosto]]ssa* yksi Egyptiin hyökänneistä Decepticoneista muistutti Bonecrusheria, mutta ei ole varmaa, että oliko se hän vai ei.

## Videopelit
### Transformers: The Game
Elokuvaan perustuvassa videopelissä *[[Transformers: The Game]]* Bonecrusherilla on myös erittäin pieni rooli. Hahmo esiintyy vain kolme kertaa pelin aikana, jolloin Bonecrusheria täytyy suojella tämän siirtyessä paikasta toiseen.

Hahmon äänenä toimi muun muassa *[[Transformers: Robots in Disguise]]ssa* Megatronin äänenä toiminut Daniel Riordan.

## Hahmoa näytelleet

## Aiheesta muualla
*Lisätietoa Bonecrusherista TFWIKI.Netissä, Transformers-aiheisesta wikiassa
Ugetsu monogatari

**Ugetsu monogatari** ('Kuutamon ja sateen tarinoita') on japanilaisen kirjailijan Ueda Akinarin teos vuodelta 1776. Se koostuu yhdeksästä itsenäisestä kertomuksesta, jotka ovat kiinalaisten kauhutarinoiden mukaelmia. Sitä pidetään yhtenä 1700-luvun kaunokirjallisuuden merkittävimmistä teoksista Edo-kaudella. Edo-kirjallisuuden saavutukset liitetään yleensä Ihara Saikakun kaunokirjallisuuteen ja Chikamatsu Monzaemonin näytelmäkirjallisuuteen Genroku-kaudella ja Takizawa Bakin viihdekirjallisuuteen Bunka Bunsei -kauden jälkipuolella. Teoksella on siten hyvin merkittävä joskin usein sivuutettu asema näiden kahden hetken välissä Edo-kauden kirjallisuudenhistoriassa.
Neopreeni

**Neopreeni** eli kloropreenikumi on vuonna 1930 DuPontilla työskennelleen Wallace Carothersin keksimä synteettinen kumimateriaali, jota valmistetaan polymeroimalla kloropreenia eli 2-kloori-1,3-butadieeniä (C4H5Cl). Neopreeni oli aikoinaan ensimmäinen massatuotantoon päässyt synteettinen kumimateriaali, tuolloin sitä kutsuttiin nimellä duprene. Alun perin neopreeni on tarkoitettu öljyä sietäväksi vaihtoehdoksi luonnonkumille. Sitä käytetään mm. sukelluspukujen ja kahluuhousujen valmistukseen. Neopreenin pääraaka-aine on kalkkikivestä saatava kalsiumkarbonaatti. Neopreenin lämpimyys ja vedenpitävyys perustuvat typpikaasua sisältäviin mikrokennoihin, jotka eivät absorboi vettä ja toimivat erinomaisena lämmöneristeenä. Neopreenin CAS-numero on 9010-98-4.

Ennen kuin kloropreenikumista valmistetaan kahluuhousuja tai sukelluspukuja, sitä saatetaan seostaa aineilla, joilla materiaalille saadaan pehmeyttä ja joustavuutta. Neopreenin seostamisella on haittapuolensa: materiaalia pehmentävät seosaineet vaikuttavat kennojen välisten seinämien paksuuteen, joten seostettu neopreeni painuu seostamatonta helpommin kasaan. Tällöin kennojen typpikaasu alkaa hitaasti vuotaa ulos, jolloin neopreeni menettää joustavuuttaan ja lämmöneristyskykyään ja alkaa haurastua. Vanhat neopreenikahluuhousut saattavatkin repeytyä hyvin helposti.

Mitä huonompilaatuista neopreeni on, sitä nopeammin se kuluu loppuun. Neopreeni puristuu kasaan myös mekaanisessa rasituksessa, esimerkiksi rantakivillä istuskelussa tai kahluukengän puristuksessa. Muilta osin neopreeni on hyvin kestävä materiaali, se kestää hyvin muun muassa öljyä, kemikaaleja, auringonvaloa, pakkasta ja otsonia.

## Aiheesta muualla

*Information about Neoprene at DuPont Performance Elastomers 
*Karjalainen (toim.): Etälukion Kemia: Kemia 2 "Elämän kemiaa": Polymeerit 
*Neopreeni
*ChemBlink: Polychloroprene
Centria-ammattikorkeakoulun opiskelijakunta

**Centria-ammattikorkeakoulun opiskelijakunta** eli **COPSA** on Centria-ammattikorkeakoulun lakisääteinen opiskelijakunta. Opiskelijakunta on perustettu elokuussa 2005 ensimmäisten uusien lakisääteisten opiskelijakuntien joukossa. Lakisääteistä opiskelijakuntaa edeltänyt Keski-Pohjanmaan ammattikorkeakoulun opiskelijayhdistys COPSA ry aloitti toimintansa jo 6. lokakuuta 1998, jolloin on myös sen merkkipäivä.

COPSA:n tehtävänä on edustaa Centria-ammattikorkeakoulun opiskelijoita, ajaa opiskelijoiden asioita sekä neuvoa ja palvella opiskelijoita monin eri tavoin.

Organisaatio muodostuu edustajistosta ja hallituksesta. Edustajisto on opiskelijoiden demokraattisesti vuosittain valitsema toimielin, joka puolestaan valitsee hallituksen. Edustajiston tehtävä on koordinoida opiskelijakunnan toimintaa ja luoda sille suuntaviivoja sekä valvoa hallituksen toimintaa. Hallitus puolestaan vastaa käytännön toiminnasta ja tavoitteiden toteuttamisesta.

## Aiheesta muualla
*Centria-ammattikorkeakoulun opiskelijakunta
Möbiuksen oireyhtymä

**Möbiuksen oireyhtymä** on aivohermovaurio, joka vaikuttaa useimmiten kasvohermojen toimintaan. Möbiusta voisikin kuvailla synnynnäiseksi kasvohermohalvaukseksi, sillä erotuksella että osalla potilaista jotkin hermot ovat jääneet vajavaisesti kehittyneiksi tai eivät ole kehittyneet lainkaan. Oireyhtymä saattaa aiheuttaa kasvohermojen toiminnallisten poikkeuksien lisäksi muitakin fyysisiä poikkeavuuksia, kuten erilaisia epämuodostumia muun muassa kieleen ja sormiin, ylävartalon lihasten heikkoutta, heikompia motorisia taitoja, joskus jopa autismia ja lievää kehitysvammaisuutta. Syitä oireyhtymän syntyyn ei ole vielä täysin selvitetty, mutta yhtenä syynä pidetään sikiön hapenpuutetta. Joissakin perheissä on havaittu geneettisiä yhteyksiä oireyhtymän ilmenemiseen, mutta tarkempaa näyttöä sen periytyvyydestä ei ole.

Oireyhtymä on nimetty Paul Julius Möbiuksen mukaan.

## Lähteet
Lauri Hannikainen

**Lauri Juhani Hannikainen** (4. kesäkuuta 1889 Jyväskylä – 21. lokakuuta 1921 Petsamo) oli suomalainen toimittaja, diplomaatti ja kirjailija.

Hannikaisen vanhemmat olivat seminaarin lehtori Pekka Juhani Hannikainen ja laulunopettaja Laura Alfhild ”Alli” Nikander. Hän pääsi ylioppilaaksi vuonna 1907 ja valmistui filosofian kandidaatiksi ja maisteriksi vuonna 1914. Hannikainen toimi *[[Tietosanakirja (1909)|Tietosanakirjan]]* toimittajana vuosina 1910–1918 ja hän teki myös tutkimusmatkoja Vienan Karjalaan vuosina 1908 ja 1909 sekä Lappiin, Ruijaan ja Jäämerelle 1913. 

Suomen itsenäistymisen jälkeen Hannikainen oli lähetystöneuvos ulkoministeriössä kuolinvuoteensa vuoteen 1921 asti, ja hän oli myös Itä-Karjalan komitean jäsenenä ja Itä-Karjalan toimikunnan puheenjohtajana vuonna 1918 sekä Itä-Karjalan toimituskunnan poliittisena osastonjohtajana vuodesta 1918 alkaen. Hannikainen toimi Suomen rauhanvaltuuskunnan Karjalan ja Petsamon kysymysten asiantuntijana Pariisissa.

Syksyllä 1921 Hannikainen osallistui Petsamossa Suomen ja Venäjän välisen rajalinjan määrittämiseen toimien suomalaisen retkikunnan sihteerinä. Retkikunta lähti liikkeelle 16. lokakuuta Moskovan kolttakylästä kohti Korvatunturia. Rajankäynti kuitenkin keskeytyi matkan puolivälissä, kun Hannikainen hukkui 21. lokakuuta Iso-Huutojärvellä lähdettyään pelastamaan jäihin vajonnutta suomalaisten kolttaopasta. Hannikaisen kuolema vaikutti kuitenkin niin, että suomalaiset ja venäläiset saattoivat sopia erimielisyytensä ja Petsamon rajalinja hyväksyttiin 31. lokakuuta 1921.

Hannikaisen veljiä olivat musiikkimiehet Arvo, Ilmari, Tauno ja Väinö Hannikainen. Hänen poikansa oli suurlähettiläs Heikki Hannikainen. Pojantytär oli Ann-Elise Hannikainen.

## Teoksia
* *Tenojoen varsilta ja Ruijasta*. 1914
* *Pohjolan poikia : kaksi kertomusta perimmästä pohjolasta*, kuvittaneet Onni Muusari ja Ilmari Haapakoski, nuorisokirja. Valistus 1916
* *Kuolevan laulun mailta ynnä Pohjolan saloilta*, novellikokoelma. Otava 1917
* *Erakkojärveläiset: palanen saloelämää*, romaani. Otava 1918
* *Petsamon opas : kuvaus Petsamon luonnosta, asutuksesta, elinkeinoista ja historiallisista vaiheista sekä selostus matkareiteistä*, kirjoittajat Eero Lampio ja Lauri Hannikainen. Otava 1921

## Lähteet
* Suomen kirjailijat -tietokanta 
* Erno Paasilinna: *Maailman kourissa*. Otava 1983 (Hannikaisesta s. 17–18)

### Viitteet

## Aiheesta muualla
* Vapaasti ladattavia Lauri Hannikaisen kirjoja Project Gutenbergilta ja Projekti Lönnrotilta
* Lauri Hannikainen ja hänen viimeiset kuvansa, Suomen Kuvalehti, 05.11.1921, nro 45, s. 5, Kansalliskirjaston digitaaliset aineistot
E. N. Mannisen kuvaus Petsamon rajankäynnistä vuonna 1921, valokuvat Lauri Hannikainen:
* Rajakomisionin poromiehenä, Kansan kuvalehti, 02.01.1931, nro 1, s. 4, Kansalliskirjaston digitaaliset aineistot
* Rajankäynti Petsamossa vuonna 1921. Rajakomisionin poromiehenä II, Kansan kuvalehti, 09.01.1931, nro 2, s. 7, Kansalliskirjaston digitaaliset aineistot
* Lauri Hannikaisen kuolema Huutojärvellä. Rajakomisionin poromiehenä III jatko ja loppu, Kansan kuvalehti, 16.01.1931, nro 3, s. 8, Kansalliskirjaston digitaaliset aineistot
Pleuron (mytologia)

**Pleuron** oli kreikkalaisessa mytologiassa Aitoloksen ja Pronoen poika. Hänellä oli veli, Kalydon. Molemmat veljekset perustivat nimeään kantavan kaupungin Aitoliaan.

Pleuron meni naimisiin Ksanthippen, Doroksen tyttären, kanssa. He saivat pojan, Agenorin, ja tyttäret Sterope, Stratonike ja Laofonte.

## Lähteet
Otto Tiuppa

**Otto Tiuppa** (23. maaliskuuta 1872 Uusikirkko &ndash; 8. toukokuuta 1914 Helsinki) oli suomalainen kirjailija ja toimittaja. Tiuppa oli alkuaan puuseppä ja sorvari, mutta siirtyi myöhemmin kokonaan kirjalliselle alalle kirjoittaen runoja, kertomuksia ja näytelmiä. Kertomuksissaan hän käsitteli pääasiassa lakkoaiheita. Tiupan näytelmiä esitettiin muun muassa Helsingin Työväen Teatterissa.

## Elämä
Tiuppa liittyi Helsingin työväenyhdistykseen jo 1890-luvun puolivälissä. Hän kuului sen johtokuntaan ja toimi myös yhdistyksen sihteerinä. Tiuppa osallistui HTY:n edustajana muun muassa Suomen Työväenpuolueen perustavaan kokoukseen vuonna 1899. Hän oli myös Suomen Rauta- ja Metallityöntekijäin Liiton perustajia. Ensimmäisen sortokauden aikana 1904 Tiuppa oli perustamassa työläisaktivistien järjestöä.

Tiuppa toimi muun muassa *[[Työmies]]*-lehden avustajana. Vuonna 1899 hän julkaisi puolen vuoden ajan Oulussa ilmestynyttä *[[Kompia]]*-nimistä pilalehteä, joka oli Suomen ensimmäinen työväenliikettä tukenut pilalehti. Lehteen kirjoitti muun muassa A. B. Mäkelä. Tiuppa joutui lopettamaan lehden julkaisun, koska sensuurin kanssa syntyneiden kiistojen vuoksi painoviranomaiset eivät uusineet sen julkaisulupaa. Hän kuului myös *[[Kurikka (lehti)|Kurikka]]*-pilalehden toimitukseen.

Tiuppa eli viimeiset vuotensa vailla vakituista toimeentuloa ja kärsi terveysongelmista. Hän kuoli Humaliston sairaalassa vatsakatarriin ja keuhkotautiin.

## Teoksia
*
*
*
*
*
* 

## Lähteet
* Suomen kirjailijat tietokanta 

### Viitteet

## Aiheesta muualla

* Vapaasti ladattavia Otto Tiupan e-kirjoja Projekti Lönnrotilta sekä Project Gutenbergiltä
Kaarlo Terhi

**Kaarlo (Karl) August Terhi** (sukunimi aik. **Hammar**; 26. maaliskuuta 1872 Salo – 21. maaliskuuta 1921 Helsinki) oli suomalainen raittiusmies, kuoronjohtaja, laulunopettaja, toimittaja ja kirjailija. Terhi kirjoitti sanat muun muassa *[[Uusmaalaisten laulu]]un*, johon Jean Sibelius teki sävellyksen. Laulu ensiesitettiin vuonna 1912.

Kaarlo Terhi kävi Jyväskylän seminaarin ja suoritti laulunopettajatutkinnon Helsingin musiikkiopistossa. Hän toimi opettajana, oli jonkin aikaa myös sanomalehtimiehenä mutta ryhtyi sitten vapaaksi kirjailijaksi. 

Terhi oli mukana raittiusliikkeessä toimien raittiusseurojen esimiehenä ja kuorojen johtajana. Hän esiintyi myös juhlarunoilijana yleisissä raittiuskokouksissa. Hän julkaisi kaksi omaa runokoelmaa ja kirjoitti satiireja Tuulispää-lehteen *Laulajapojan* nimellä. Terhi oli myös Suomen Kansa- ja Koitto-lehtien toimitusten jäsenenä.

Vuonna 1909 Terhi toimitti työväenlauluja sisältäneen kirjan yhdessä Seth Heikkilän, Hilja Pärssisen ja A. R. Koskisen kanssa.

## Teoksia
*
*
*
*
*

## Lähteet
* Suomen kirjailijat -tietokanta 

## Viitteet
Aurel Manthei

**Aurel Manthei** (s. 1974 Wuppertal, Nordrhein Westfalen, Länsi-Saksa) on saksalainen näyttelijä, joka näyttelee rikossarjassa Stolberg ylikomisario Florian Kladea. Hän on näytellyt myös monissa muissa sarjoissa, teatterissa ja elokuvissa. Manthei puhuu äidinkielensä lisäksi englantia. Nykyään hän näyttelee myös Zürichin kaupunginteatterissa.

## Yksityiselämä
Manhtei on naimisissa ja hänellä on kaksi lasta. Hän harrastaa urheilua, autoja ja moottoripyöriä.

## Lähteet
* Aurel Manthein kotisivut

## Aiheesta muualla
* Aurel Manthei Imdb:ssä
Mikko Tervas

**Eemil Mikko Tervaskari** (nimi vuoteen 1906 **Emil Mikael Nikander** ja vuosina 1906–1935 **Eemil Mikko Taimi**; 23. syyskuuta 1883 Kalajoki – 9. maaliskuuta 1937 Helsinki) oli suomalainen opettaja, vakuutustarkastaja ja kirjailija. Hän käytti kirjailijanimeä **Mikko Tervas**.

Tervaskarin isä, kalajokelainen nahkuri Manasse Henrikinpoika Nikander kuoli 1885 aivohalvaukseen. Hän jäi siis isästään orvoksi kaksivuotiaana ja äitinsä kuoli pojan ollessa yhdeksänvuotias, joten 15-lapsisen perheen nuorin poika Emil joutui huutolaiseksi. Hän pääsi kuitenkin käymään koulua sijoitustalostaan käsin. Vartuttuaan silloinen Emil Nikander kävi teollisuuskoulun Oulussa 1902–1904, työskenteli sitten rautateiden palveluksessa Oulun varikon alueella veturinlämmittäjänä, mutta kävi Kajaanin opettajaseminaaria 1906–1910, ja avioitumisen jälkeen oli lukuvuoden 1910–1911 opettajana Loviisan lähellä Tesjoella. Sieltä he muuttivat takaisin Ouluun jossa hän toimi opettajana vuoteen 1918 saakka. Taimi osallistui vuonna 1918 Suomen sisällissotaan Oulun suojeluskunnan mukana. Vuonna 1918 Eemil Taimi siirtyi SOK:n Oulun konttorin neuvontatoimiston palvelukseen ja vuonna 1924 hän meni Henkivakuutus Oy Pohjan palvelukseen Oulun piirin tarkastajaksi. Vuonna 1926 Taimi siirtyi Henkivakuutus Oy Pohjan pääkonttorin palvelukseen Helsinkiin, jonne hän muutti perheineen. Viimeksi hän toimi prokuristina vakuutusyhtiö Pohjan valvontaosastolla ja asui perheineen Santahaminassa Helsingin lähellä.  

Emil Mikael Nikander muutti nimensä Eemil Mikko Taimeksi J. V. Snellmanin syntymän satavuotispäivänä 12. toukokuuta 1906 samalla kun noin 100&nbsp;000 muutakin henkilöä suomalaisti nimensä. Neljä vuotta myöhemmin 1910 hän meni naimisiin Hilja Laitisen kanssa. Vuonna 1935 Eemil Taimi muutti uudeksi sukunimekseen Tervaskari.  Uuden nimenmuutoksen syynä oli se, että häntä oli luultu tunnetun kommunistin Adolf Taimen sukulaiseksi. 

Mikko Tervaksen esikoisromaani *Koneiden ääressä* kuvasi realistisesti hänen silloisen kotikaupunkinsa Oulun työväestön elämää ja olosuhteita oululaisissa tehtaissa. Hän julkaisi myös toisen rautatieaiheisen romaanin *Vaihteissa* ja kirjoitti sanomalehtiin ja osuustoiminnallisiin lehtiin. Hän oli Oulussa asuessaan lisäksi mukana Pohjolan Laulu-mieskuorossa. 

## Teoksia
*  *Koneiden ääressä*, romaani.  Karisto 1917, uusintapainos Pilot-kustannus 2008
*  *Vaihteissa, veturinkuljettajan romaani*.  Pohjolan kustannus, Oulu 1921
*  *Pankkiinko vai osuuskaupan säästökassaan?*, iltamaohjelmistoa.  Suomen Osuuskauppojen Keskuskunta 1922 (nimellä E. M. Taimi)

## Aiheesta muualla
* Vapaasti ladattavia Mikko Tervaksen e-kirjoja Projekti Lönnrotilta sekä Project Gutenbergiltä

## Lähteet
* Suomen kirjailijat -tietokanta 
* Itsenäisyytemme ajan oululaista kaunokirjallisuutta 
* Kirjasampo.fi: Mikko Tervas
* Kalle Tervaskari: Sukunimihistoriaa, osa 1 Nikander
* Kalle Tervaskari: Sukunimihistoriaa, osa 2 Taimi
* Kalle Tervaskari: Sukunimihistoriaa, osa 3 Tervaskari

## Viitteet
Turun linja-autoasema

**Turun linja-autoasema** on Turun keskustassa VI kaupunginosassa, Aninkaistenkadun varrella sijaitseva, vuonna 1938 valmistunut linja-autoasema. Funktionalistisen asemarakennuksen ovat suunnitelleet arkkitehdit Harald Smedberg ja Totti Sora.

Linja-autoaseman vieressä on kaksi saman tyylisuunnan mukaan rakennettua entistä huoltoasemarakennusta: Aninkaistensillan päässä on entinen Esson huoltoasema ja Puutorin suunnassa on entinen Shellin huoltoasema. Linja-autoaseman rakennus on suojeltu valtakunnallisesti merkittävänä rakennettuna kulttuuriympäristönä yhdessä sen vieressä sijaitsevan kahvilarakennuksen ja entisen Esson huoltoaseman kanssa.

Maaliskuussa 2020 Matkahuolto siirsi lipunmyyntipisteensä läheisessä rakennuksessa sijainneen pakettiterminaalinsa yhteyteen, ja linja-autoaseman päärakennus jäi tyhjilleen. Turun linja-autoasemalta on matkaa Turun päärautatieasemalle noin seitsemänsataa metriä, ja niiden korvaajaksi on suunniteltu juna- ja linja-autoliikenteen yhdistävää matkakeskusta.

## Historia
Linja-autojen tulo- ja lähtöpaikaksi Turussa oli 1920-luvulla vakiintunut Puutori. Aikaa myöten paikka ei enää vastannut liikenteen tarpeita, ja jo vuonna 1933 piirustukset uudesta linja-autoasemasta olivat valmiina. Hyvin tärkeänä pidettiin vain yhtä linja-autoasemaa, sillä kaksi erillistä linja-autoasemaa Tampereella oli osoittautunut hankalaksi ratkaisuksi. Toukokuussa 1935 Turun kaupunginvaltuusto päätti uuden linja-autoaseman rakennettavaksi nykyiselle paikalleen Aninkaisten- eli Kolmikulmapuistoon. Osa kaupunginvaltuutetuista olisi halunnut linja-autoaseman sijoitettavaksi päärautatieaseman yhteyteen. Linja-autoasema otettiin käyttöön kesäkuun alussa 1938.

Turun linja-autoasema toimi vuoteen 1938 saakka viereisellä tontilla sijaitsevan, vuonna 1934 rakennetun Shellin huoltoaseman tiloissa. Huoltoasema kunnostettiin kahvila- ja hotellikäyttöön vuonna 2008.

## Lähteet

## Aiheesta muualla

* Turun linja-autoasema. Turun kaupungin talonrakennustoimisto, Arkkitehti, 01.04.1939, nro 4, s. 22, Kansalliskirjaston digitaaliset aineistot
Victoria Mayer

**Victoria Mayer** (s. 6. toukokuuta 1976 Münster, Nordrhein Westphalia, Länsi-Saksa) on saksalainen näyttelijä, joka on esiintynyt elokuvissa ja sarjoissa 2000-luvun alusta lähtien. Hänen merkittävin roolinsa on komisario Sofia Lechner sarjassa *[[Stolberg (televisiosarja)|Stolberg]]*. Hän on opiskellut näyttelemistä Baijerin teatteriakatemiassa. 

## Aiheesta muualla

*
Väinö Pietilä

**Väinö Pietilä** (1888 &ndash; 1917) oli suomalainen työläiskirjailija. Pietilä syntyi Sumiaisissa mäkitupalaisen poikana.

## Elämäkerta
Vuonna 1893 pojan ollessa viisivuotias perhe muutti Helsinkiin. Isä sai työpaikan kivilouhimolta ja eteni työnjohtajaksi. Kuitenkin isän juopottelu johti työpaikan menettämiseen. Alkoi kiertolaiselämä eri paikkakunnilla. Isä menehtyi sydänhalvaukseen 1897.

Väinö Pietilä joutui hakeutumaan palkkatöihin 13-vuotiaana isän kuoleman jälkeen. Hän kierteli erilaisissa töissä alueenaan Suomi ja myös Venäjä. Hän oli välillä työtön ja kärsi puutetta. Kiertelevä elämä ja kasvavalle nuorukaiselle liian raskas työ johtivat alkoholin käyttöön. Nuori Pietilä lueskeli kirjoja, harrasti maalausta ja suurlakon jälkeen osallistui työväen rientoihin. Kirjallis-taiteelliset harrastukset varjelivat häntä täysin vajoamasta paheisiin. 

Galitsinassa Inkerinmaalla Pietilä tutustui sosialismiin ja oli perustamassa työväenyhdistystä. Kulttuurin saralla hän toimi työväenyhdistyksessä näytelmäohjaajana. Viipurissa hän kuului työväenyhdistykseen ja oli laulukuoron jäsenenä. Savonlinnassa hän kuului sähkötyöläisten ammattiosastoon, kuten myös Helsingissä, jonne asettui 1914.

Pietilän kirjoittamishalujen ilmentyminen alkoi 1915, kun hän rupesi avustamaan työväenlehtiä ja –julkaisuja. Hän kirjoitti näihin kertomuksia ja runoja. Pietilän kirjallisten taitojen karttuessa hän sairastui keuhkotautiin. Vallankumouskeväänä 1917 hän tunsi, että ”nyt kelpaisi alkaa elämä”. Se olikin elämän loppu. Ensimmäiseksi ja ainoaksi teokseksi jäi kertomus ”Rämeissä”, joka on kuvaus yhteiskunnan pohjakerroksesta. Teos valmistui painosta kirjailijan kuoleman jälkeen. Pietilän 29 vuoden ikäisenä katkennut elämä oli synkimpiä ja ahdistavimpia työväenliikkeen kirjallisuudenhistoriassa.

## Teoksia
*  *Rämeissä : kuvaus yhteiskunnan pohjakerroksista*.  Otava 1917, uusintapainos Pilot-kustannus 2008

## Aiheesta muualla
* Vapaasti ladattavia Väinö Pietilän e-kirjoja Project Gutenbergiltä ja Projekti Lönnrotilta

## Lähteet
* Rauoul Palmgren: Joukkosydän, Vanhan työväenliikkeen kaunokirjallisuus II, WSOY, Porvoo 1966.
* Pilot-kustannuksen sivu Pietilän romaanista Rämeissä
Helinä Viitanen

**Helinä Viitanen** (myös **Viitanen-Haljala**, 20. syyskuuta 1923 Viipuri – 29. marraskuuta 2013 Tampere) oli suomalainen näyttelijä. Hän esiintyi monissa televisiosarjoissa, joista tunnetuin lienee Annikki Metsolan rooli televisiosarjassa *[[Metsolat]]*. Viitanen oli naimisissa samassa sarjassa näytelleen Ahti Haljalan kanssa. 

Viitanen syntyi Viipurissa. Evakkous ja karjalaisten asiat olivat hänelle tärkeitä.

Viitanen ja Ahti Haljala avioituivat jo ollessaan Teatterikoulun opiskelijoita.

1960-luvulla Helinä oli töissä radiossa. Hänen ja Ahdin eläköitymisen jälkeen heitä pyydettiin esiintymään *Metsoloissa* Anttina ja Annikkina. He näyttelivät myös *[[Rintamäkeläiset|Rintamäkeläisissä]]*.

## Lähteet

## Aiheesta muualla
* 
*
Raitajääahven

**Raitajääahven** (*Notothenia coriiceps*) on Etelämannerta ympäröivissä vesissä elävä jääahventen heimoon kuuluva ahvenkala.

Raitajääahven pystyy vaipumaan tilaan, joka muistuttaa maaeläinten talviunta. Nämä kalat keräävät Etelämantereen lyhyen kesän aikana tarpeeksi energiaa selvitäkseen yli talven horroksessa.

## Lähteet

## Aiheesta muualla
*
Experience

__NOTOC__

**Experience** on vuonna 1992 julkaistu The Prodigyn ensimmäinen albumi. Albumi julkaistiin Britanniassa 28. syyskuuta 1992 ja Yhdysvalloissa 20. lokakuuta 1992. Myöhemmin Experiencestä julkaistiin myös pidennetty versio, joka sisälsi alkuperäisten kappaleiden remasteroinnit sekä remixejä ja harvinaisuuksia.

Albumi nousi Britanniassa albumilistan sijalle 12.

## Kappaleet

### Standardipainos
# Jericho
# Music Reach (1/2/3/4)
# Wind it Up
# Your Love (remix)
# Hyperspeed
# Charly
# Out of Space
# Everybody in the Place
# Weather Experience
# Fire
# Ruff in the Jungle Bizness
# Death of the Prodigy Dancers (live)

### Experience Expanded CD 2
# Your Love
# Ruff In The Jungle Bizness (Uplifting Vibes Remix)
# Fire (edit)
# We Are The Ruffest
# Weather Experience (Top Buzz Remix)
# Wind It Up (Rewound)
# G-Force (Energy Flow)
# Crazy Man
# Out Of Space (Techno Underworld Remix)
# Everybody In The Place (Fairground Remix)

## Arvostelut
* Allmusic: 

## Lähteet
Tuoksukit

**Tuoksukit** (*Ambrosia*) ovat voimakkaasti allergiaa aiheuttavia kasveja, joita tavataan etenkin Etelä-Euroopassa ja Pohjois-Amerikassa. Ne ovat ruohovartisia, yksi- tai monivuotisia, pystykasvuisia kasveja. Tuoksukkeja tunnetaan yli 40 lajia.

Kasvisukua, erityisesti marunatuoksukkia (*Ambrosia artemisiifolia*), on tavattu satunnaisesti Suomessakin, mutta sen siitepölyä kulkeutuu maahan vuosittain. Tuoksukit ovat sukua pujolle ja sen allergeenit ovat samankaltaisia. Muut Suomessa tavatut tuoksukkien lajit ovat sormituoksukki ja krassituoksukki. Näin ollen tuoksukit pidentävät siitepölykautta syksystä.

Tieteellinen nimi muistuttaa kreikan kielen sanaa *ambrotos* (άμβροτος), joka merkitsee kuolematonta, ja sopii siihen tosiasiaan, että kasveja on vaikea hävittää. 

## Lajeja
* marunatuoksukki (*Ambrosia artemisiifolia*)
* krassituoksukki (*Ambrosia psilostachya*, syn. *A. coronopifolia*)
* sormituoksukki (*Ambrosia trifida*)

## Lähteet

## Aiheesta muualla
* 
* Savela, M: Tuoksukit (''Ambrosia'') Life.
* United States Department of Agriculture (USDA): ''Ambrosia'' 
* Flora of China: ''Ambrosia''
Salibandyn naisten maailmanmestaruuskilpailut 2007

**Salibandyn naisten maailmanmestaruuskilpailut 2007** olivat historian 12. maailmanmestaruuskilpailut ja kuudennet naisten MM-kisat. Ne pelattiin Tanskan Frederikshavnissa. Mukana oli yhteensä kaksikymmentä maajoukkuetta A- ja B-sarjassa. Kummassakin sarjassa joukkueet jaettiin kahteen viiden joukkueen lohkoon joissa pelattiin yksinkertainen sarja. A-sarjan lohkoista välieriin pääsi kaksi parasta joukkuetta.

Ennen kisoja pelattiin helmikuussa kaksi karsintaturnausta, johon molempiin osallistui kolme maata. Ensimmäisen turnauksen pelit pelattiin Puolassa ja toisen turnauksen pelit Itävallassa. Kummastakin lohkosta voittaja, ja sen lisäksi enemmän pisteitä saanut lohkokakkonen pääsivät kisoihin B-sarjaan.

Mestaruuden vei Ruotsi, joka voitti loppuottelussa Suomen.

## A-sarja
### Lohkon A sarjataulukko

### Lohkon A ottelutulokset

### Lohkon B sarjataulukko

### Lohkon B ottelutulokset

## Sijoitus- ja mitaliottelut
**Sijat 9-10**

**Sijat 7-8**

**Sijat 5-6**

**Välierät**

**Pronssiottelu**

**Loppuottelu**

    
## B-sarja
### Lohkon C sarjataulukko

### Lohkon C ottelutulokset

### Lohkon D sarjataulukko

### Lohkon D ottelutulokset

### Sijoitusottelut
**Sijat 19–20**

**Sijat 17-18**

**Sijat 15-16**

**Välierät**

**B-sarjan pronssiottelu (sijat 13–14)**

**B-sarjan loppuottelu (sijat 11–12)**

Puola nousi A-sarjaan vuoden 2009 kilpailuihin.

## Karsinta kisoihin pääsystä
### Lohko 1

### Lohko 2

Puola, Slovakia ja italia pääsivät kisoihin.

## Lopputulokset
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Pistepörssi

## Tähdistökentällinen
### A-sarja
***maalivahti**  Jonna Mäkelä 
***puolustajat** Simone Berner , Jenni Morottaja 
***keskushyökkääjä** Camilla Nilsson 
***laitahyökkääjät** Karolina Widar , Mirca Anderegg 

### B-Sarja
***maalivahti**  Szilvia Sari 
***puolustajat** Julia Jurkowska , Katja Timmel 
***keskushyökkääjä** Panka Semmelink 
***laitahyökkääjät** Elzbieta Piotrowska , Vivien Kovacs 

## Aiheesta muualla
* Kisat kansainvälisen salibandyliiton sivuilla 
* Kisojen karsintasarja
SLA

**SLA** tarkoittaa seuraavia:

* Palvelutasosopimus (*Service Level Agreement*)
* Skaraborgs (Läns) Allehanda, ruotsalainen sanomalehti
* Symbioottinen vapautusarmeija, yhdysvaltalainen terroristiryhmä
Joutsenon urheilukeskus

**Joutsenon urheilukeskus** on liikuntapaikka Joutsenon keskustassa Lappeenrannassa. Se sijaitsee noin puoli kilometriä etelään Joutsenon torista, terveyskeskuksen ja koulukeskuksen välisellä alueella.

Urheilukeskuksen keskuskenttä on jalkapallo- ja yleisurheilukäytössä, ja se toimii Kultsu FC:n jalkapalloilijoiden ja Joutsenon Kullervon yleisurheilijoiden kotikenttänä. Kenttää kiertävä juoksurata uusittiin Novotan-pinnoitteella kesällä 2006. Kentän itäpuolelle valmistui tammikuussa 2009 liikuntahalli eli niin sanottu Joutsenohalli, jonka ulkoseinällä on keskuskentän uusi 589-paikkainen katettu pääkatsomo. Kentän länsipuolta reunustanut osittain katettu puukatsomo on sittemmin purettu ja korvattu siirtokatsomoilla.

Joutsenohallissa on suorituspaikat sisäpalloilulajeille ja yleisurheilun juoksu, hyppy- ja heittolajeille sekä kuntosali. Halli voi tarvittaessa toimia myös konsertti-, kokous- ja näyttelytilana. Urheilukeskuksen uudessa asemakaavassa on paikat myös erillisille uima- ja jäähalleille.

Urheilukeskuksen huoltorakennuksen yhteydessä on kuntosali ja tennishalli. Kesäisin urheilukeskuksessa on myös kolme ulkotenniskenttää, joiden päällä talvisin on jääkiekkokaukalo. Keskuskentän eteläpäädyn lähistöllä on vanhaan soramonttuun rakennettu rullalautailu ja -luistelupaikka. Noin 300 metrin päässä sijaitsevalla vanhalla raviradalla on nurmi- ja tekonurmikenttiä sekä kuplahalli palloilijoiden käyttöön.

Urheilukeskuksen maastossa kiertää 1,2, 3 ja 5 kilometrin pururadat, jotka talvisin muutetaan hiihtoladuiksi. Urheilukeskuksen liepeiltä lähtee myös hiihtolatu kohti Myllymäen laskettelukeskusta.

Jalkapallon Ykkösen ja alempien sarjatasojen sekä Suomen cupin otteluiden lisäksi urheilukeskuksessa on järjestetty muun muassa maratonin Suomen-mestaruuskilpailut vuosina 1997, 2002 ja 2006.

## Lähteet

## Aiheesta muualla
* Joutsenon urheilukeskus Lappeenrannan kaupungin sivustolla
Chicago Tribune

***Chicago Tribune*** on Chicagossa Yhdysvalloissa ilmestyvä sanomalehti. Se on Chicagon ja Yhdysvaltain keskilännen johtava sanomalehti. Vuonna 2021 se oli levikiltään seitsemänneksi suurin Yhdysvalloissa (106 156 kappaletta).

## Historia
Lehti perustettiin vuonna 1847 nimellä *Chicago Daily Tribune*. Sisällissodan aikana lehti tuki äänekkäästi Abraham Lincolnia ja orjuuden lakkauttamista. Lehden kanta on edelleen kallellaan keskusta-oikeistoon.

Vuonna 1922 lehti järjesti kansainvälisen arkkitehtikilpailun toimistotornin suunnittelemiseksi. Eliel Saarisen ehdotus tuli kilpailussa toiseksi. Arkkitehti Louis Sullivanin tyrmättyä julkisuudessa voittaneen ehdotuksen ja nostettua Saarisen ehdotuksen ylivoimaisesti parhaaksi, siirtyi Eliel Saarinen työskentelemään Yhdysvaltoihin.

Talvisodan aikana *Chicago Tribune* julkaisi lavastettuja valokuvia Suomen rintamalta. Ne oli otettu Helsingin Käpylässä.

## Muuta
Toinen Chicagossa ilmestyvä sanomalehti on *[[Chicago Sun-Times]]*.

## Lähteet
Dreadline

**Dreadline** on vuonna 1982 Pietarsaaressa perustettu suomalainen reggae-yhtye.

## Yleistä
Kosketinsoittajan Tumba Haldinin erottua Ragnar Hare -yhtyeestä 1982 hän perusti yhtyeen yhdessä laulaja Frippe Weneliuksen kanssa. Ensimmäisessä kokoonpanossa Stipp Fagerström soitti kitaraa, Keijo Karvosen soittaessa bassoa. Callu Rönngård oli ensimmäinen rumpali. Rönngårdin asuessa Malmössä, Ruotsissa, hän joutui harjoittelemaan kappaleet nauhalta. Ilona-yhtyeen Taru Huhtajärvi pestattiin kiertuerumpaliksi. Myöhemmin Feffe Valsberg otti rumpalin paikan.

Yhtye on tähän asti julkaisut viisi albumia ja seitsemän singleä. Yhtye on esiintynyt varsin paljon; yhtyeen historiasta löytyy muun muassa WOMAD-esiintymisiä, kiertueita ja festivaaleja Suomessa, Ruotsissa, Tanskassa, Virossa, Yhdistyneessä kuningaskunnassa ja Ranskassa.

Nykyään kaikki yhtyeen levyt ovat oman tuotantoyhtiön House of Dreadin tuottamia ja julkaisemia. Sony Music toimii jakelijana.

## Kokoonpano
* Thomas "Tumba" Haldin - koskettimet 
* Stefan "Stipp" Fagerström - kitara/basso
* Keijo Karvonen - basso 
* Peter Nylund - kitara 
* Fredrik "Frippe" Wenelius - laulu 
* Stefan "Feffe" Valsberg - lyömäsoittimet 
* Christian "Spyddi" Lunabba - rummut

## Julkaisut
### Albumit

### Promot ja kokoelmat

### Singlet ja EP:t

## Aiheesta muualla
*Lyhyt esittely
*
*Dreadline faktat
Aimo Pöyhönen

**Aimo Pöyhönen** () oli suomalainen lavastaja ja art director. Hän lavasti muun muassa kaksi suomalaista viihdeohjelmaa, *[[Lumilinna (televisio-ohjelma)|Lumilinna]]* ja *[[Love... and Marriage]]*, jotka olivat ehdolla Montreux'n kultaisen ruusun saajaksi, joista *Lumilinna* voitti tähän mennessä ainoana suomalaisohjelmana kultaisen ruusun. Hän on lavastanut monia VEK-ryhmän (Jukka Virtanen, Aarre Elo, Matti Kuusla) lyhytelokuvia ja sarjoja. Lisäksi hän vastasi muutaman Spede Pasasen elokuvan lavastuksesta.

## Valikoitu filmografia
Lavastajana

**Yövartija* (1961)
**Risteysasemalla* (1962)
**[[Lumilinna (televisio-ohjelma)|Lumilinna]]* (1965)
**[[Ruma Elsa]]* (1965)
**[[Loco-motion]]* (1966)
**[[Pähkähullu Suomi]]* (1967)
**[[Don Juan tulee sodasta]]* (1967)
**[[Noin 7 veljestä]]* (1968)
**[[Aliisa (elokuva)|Aliisa]]* (1970)
**Is* (1971)
* Alppikengistä jäljet vain jää (1973)
**[[Harjunpää ja ahdistelija]]* (1985)

## Aiheesta muualla
*Aimo Pöyhönen Internet Movie Databasessa (IMDb.com) 
*Aimo Pöyhönen Elonetissä
Palvelutasosopimus

**Palvelutasosopimus** eli **SLA** (Service Level Agreement) on asiakkaan ja palveluntarjoajan välinen sopimus, jossa määritellään palvelulle tietyt vaatimustasot. Sitä mitataan erityyppisillä mittareilla ja palvelutason alittamisesta seuraa yhteisesti sovittu sanktio.

Palvelutasoa mitataan esimerkiksi nopeudella ja vasteajalla, palvelun saatavuudella ja käynnissäololla (*uptime*), datan säilyvyydellä, tukisopimuksilla ja poistumisehdoilla. Palvelutasosopimukset ovat olennaisia pilvipalveluille. Asiakkaat määrittävät suorituskyvyn avainkohdat (KPI) ja palvelun tavoitteet (SLO). Näiden täyttymistä valvotaan automaattisesti.

## Lähteet
Stupido Records

**Stupido Records** (alun perin **Idioottikaksoset**, vuodesta 1990 **Stupido Twins Records**) on suomalainen vuonna 1989 toimintansa aloittanut levy-yhtiö, jonka perustivat Joose Berglund ja Jorma Ristilä. Se on Suomen vanhimpia ja suurimpia itsenäisiä levy-yhtiöitä, joka on julkaissut yli viideltäkymmeneltä artistilta yhteensä noin 200 äänitettä. Yhtiön artisteja ovat muun muassa Eläkeläiset, Kumikameli, Shadowplay, Pelle Miljoona ja Waltari. Stupido Recordsin ensimmäinen julkaisu oli J.M.K.E.-yhtyeen *[[Tere perestroika]]* -single.

Vuonna 2019 Like Kustannus julkaisi Stupido Recordsin historiaa käsittelevän kirjan "Stupido Records 30 vuotta — pari lanttia kaaoksesta".

Helsingissä toimi vuosina 1995–2014 levykauppa Stupido-Shop, joka kuitenkin ajautui konkurssiin. Vuosina 2005–2007 myös Turussa toimi samanniminen kauppa.

Nykyisin Stupido Recordsin yhteydessä toimii taas levykauppa nimeltään Stupido Market, joka sijaitsee Helsingin Kalliossa osoitteessa Porthaninkatu 4. Kauppa toimii myös netissä.

## Stupidon julkaisemia artisteja

* Aavikko
* All Over Maniacs
* Arto Muna ja Millennium
* AT’s Roots & Ramblin’
* Autiomaa
* Boomhauer
* Come Inside
* Desert Planet
* Eläkeläiset
* Evilsons
* Fucking World
* Giant Robot
* Grumps
* Plutonium 74
* Hitmen 3
* Huora
* Hypnomen
* J.M.K.E.
* Katujen Äänet
* Riistetyt
* Kantri-Antero
* Karkkiautomaatti
* Klamydia
* Kumikameli

* Lihasade
* Little Mary Mix Up
* Montevideo
* Nylon 66'Ers
* Ongelma
* Pastis
* Pelle Miljoona & Rockers
* Pelle Miljoona Unabomber
* Peppermints
* Pää Kii
* Rollstons
* Röövel Ööbik
* Shadowplay
* Shotgun Club
* Slumgudgeon
* Villu Tamme
* Teurastamo 5
* The Duplo!
* The Valkyrians
* Tuomas Toivonen
* Varjo
* Aino Venna
* Waltari

## Lähteet

## Aiheesta muualla
* Stupido Recordsin virallinen sivusto
* 
* Stupido Recordsin julkaisemat levyt Discogs.com-sivustolla
* Stupido Market Instagramissa
* Stupido Marketin virallinen verkkokauppa
Helena Valtonen

**Helena Valtonen** (o.s. **Juppala**, s. 19. marraskuuta 1974 Vantaa) on suomalainen kivääriampuja. Hän edustaa Rauman Seudun Urheiluampujia.

## Ennätykset

## Lähteet
SAL:n profiili
Anthony Carelli

**Anthony Carelli** (s. 14. maaliskuuta 1974) on kanadalais-italialainen show-painija, joka painii World Wrestling Entertainmentin Raw-brändissä, jossa hänet tunnetaan nimellä **Santino Marella**.

## Fakta
* **pituus**: 183 senttiä
* **paino**: 103 kiloa
* **paininimet**: Boris Alexiev, Johnny Geo Brasco, **Santino Marella**, Santina Marella
* **Painidebyytti**: 2006
* **Lopetusliikkeet**
** *The Cobra* (Throat Thrust)
**Diving Headbutt
* **Nimikkoliikkeet**
***Santino Stunner* (Split leg Stunner)
**Running Headbutt Drop
**Split Leg
**Hip Toss 
**STO 

## Ura
### Uran alku: Uusi Intercontinental Champion
Santino Marellan show-painiura WWE:ssä alkoi huhtikuussa 2007 Milanossa, Italiassa, missä WWE oli maailmankiertueellaan. Vince McMahon päätyi sormellaan osoittamaan katsomosta itse Santinoa valitessaan katsojaa ottamaan mittoja silloisesta Intercontinental mestarista Umagasta Intercontinental Championshipissä. Bobby Lashleyn avulla Santinon onnistui voittamaan Umagan ja nousta uudeksi Intercontinental Championiksi. Siitä alkoi kehittyä Santinon ura show-painijana.

Vaikka Santino hävisikin mestaruutensa Umagalle takaisin Vengeancessa, hän alkoi keräämään itselleen suosiota. Hänet alettiin tuntea naisystävänsä kanssa kulkevana nössönä, joka kiusaa muita, mutta yritti loppukädessä selvittää asiat puhumalla.  Hän myös kutsuu itseään suureksi urheilijaksi, joka aina ennen ottelua tekee sanojensa mukaan kyykistyksiä ja punneruksia.

### 2008-nykyinen
Ura eteni vuoteen 2008, jolloin Santino sai olla todistamassa Randy Ortonin raakaa katkeruutta. Santinolla oli ottelu Jeff Hardya vastaan, joka oli juuri voittanut ykköshaastajuuden WWE:n mestaruuteen. Ottelun keskeytti Orton, joka potkaisi Jeffin veljeä Matt Hardya päähän, sen takia ottelua ei koskaan oteltu loppuun. Tänä vuonna Santino myös ystävystyi Carliton kanssa. Tammikuun loppupuolella Santino tuli kolmantena osallistujana Royal Rumbleen ja oli ensimmäinen ulos lentänyt maistettuaan ensin Shawn Michaelsin Sweet Shin Musicia ja lennettyään sitten Undertakerin heittämänä ulos. Vuoden 2008 WWE Draftissa Santino ja Carlito hävisivät Finlaylle ja Hornswogglelle. Summerslamissä Santino voitti toisen kerran Intercontinental-mestaruuden voittamalla Beth Phoenixin kanssa Intercontinental mestari Kofi Kingstonin ja naisten mestarin Mickie Jamesin Winners take all-joukkueottelussa. 10. lokakuuta 2008 Santino hävisi mestaruutensa William Regalille, joka oli voittanut Battle Royal ottelun 1. haastajan paikasta.
Royal Rumble 2009:ssä Santino putosi sekunnissa Kanen pudottamana, joka rikkoi The Warlordin 2 sekunnin ennätyksen.

### Saavutukset
* 1x WWE Tag Team Championship - Vladimir Kozlovin kanssa
* 2x WWE Intercontinental Champion
* 2x WWE United States Championship
* Lyhyin aika kehässä Royal Rumblen historiassa (1 sekunti)

## Lähteet

## Aiheesta muualla
Stupido

**Stupido** tarkoittaa seuraavia asioita:

* *[[Stupido Groove]]*, Miljoonasateen albumi
* Stupido Records, suomalainen levy-yhtiö
* *[[Stupidot]]* (*The Stupids*), John Landisin ohjaama elokuva.
Vesa Lautamatti

**Vesa Lautamatti** (s. 18. heinäkuuta 1982 Valkeala) on suomalainen skeet-ampuja. Hän edustaa Anttilan Erämiehiä.

Lautamatti voitti henkilökohtaista pronssia Lahden maailmanmestaruuskilpailuissa vuonna 2002. Hän oli myös mukana hopea joukkueessa Lauri Leskisen ja Tero Sopasen kanssa.

## Lähteet
SAL:n profiili
Johann Otto von Spreckelsen

**Johann Otto von Spreckelsen** (4. toukokuuta 1929 Viborg, Tanska &ndash; 16. maaliskuuta 1987 Hørsholm, Tanska) oli tanskalainen arkkitehti. Vuonna 1982 hän voitti Grande Archen kansainvälisen suunnittelukilpailun, mutta hän kuoli ennen kuin ehti nähdä sen rakennettuna.

## Luomuksia
* Oma villa, Hørsholm, 1958
* Pyhä Nikolaoksen kirkko, Hvidovre 1960
* Pyhä Nikolaoksen kirkko, Esbjerg 1969
* Vangeden kirkko, Vangede 1974
* Stavnsholtin kirkko, Stavnsholt 1981
* Grande Arche, Pariisi 1983
Janey Buchan

**Janey O'Neil Buchan** o.s. **Kent** (30. huhtikuuta 1926 – 15. tammikuuta 2012) oli brittiläinen Työväenpuolueen poliitikko. Hän syntyi Glasgow’ssa, Skotlannissa ja istui Euroopan parlamentin jäsenenä vuosina 1979–1994. Hän kuoli Brightonissa tammikuussa 2012.

Buchan oli naimisissa puoluetoverinsa, poliitikko Norman Buchanin kanssa.

## Lähteet
Norman Buchan

**Norman Findlay Buchan** (27. lokakuuta 1922 – 23. lokakuuta 1990) oli brittiläinen Työväenpuolueen poliitikko. Hän istui parlamentin jäsenenä vuosina 1964–1990. Hänen kuoltuaan häntä seurasi Gordon McMaster.

Buchan oli naimisissa puoluetoverinsa, poliitikko Janey Buchanin kanssa.

## Lähteet
Gordon McMaster

**Gordon James McMaster** (13. helmikuuta 1960 – 28. heinäkuuta 1997) oli brittiläinen poliitikko. Hän oli vuosina 1990–1997 parlamentin jäsenenä skotlantilaisesta Paisley Southin vaalipiiristä. Hänen ammatillinen koulutuksensa oli puutarha-alalla, jota hän myös opetti ennen politiikkaan lähtemistään. Hän kärsi viimeisinä vuosinaan jatkuvista kivuista ja väsymyksestä, ja arveli oireidensa johtuvan nuorena saaduista altistuksista kasvinsuojeluaineille. 

McMaster seurasi parlamentaarikkona Norman Buchania ja oli parlamentin jäsenenä, kunnes teki itsemurhan 37-vuotiaana. Hänen paikkansa otti Douglas Alexander.

## Lähteet
Douglas Alexander

**Douglas Garven Alexander** (s. 26. lokakuuta 1967) on brittiläinen Työväenpuolueen poliitikko. Hän istui parlamentin jäsenenä skotlantilaisesta Paisley Southin vaalipiiristä vuosina 1997–2005. Vuosina 2005-2015 hän edusti Paisleyn ja Renfrewshiren vaalipiiriä. 

Alexander on toiminut muun muassa kauppaministerinä (2004–2005), Eurooppa-ministerinä (2005–2006), liikenneministerinä (2006–2007), Skotlannin asiain ministerinä (2006–2007) ja kansainvälisen kehityksen ministerinä (2007–2010). Työväenpuolueen siirryttyä oppositioon Alexander nimitettiin varjohallitukseen. 

Alexander kuului Gordon Brownin lähipiiriin opiskeluajoistaan alkaen, ja häntä pidettiin politiikan ihmelapsena. Hän oli Lancasterin kreivikunnan kanslerina vuosina 2003–2004. 

Alexanderista tehtiin 7. kesäkuuta 2005 Privy Councilin jäsen.

## Lähteet
Black Funeral

**Black Funeral** on yhdysvaltalainen black metallia ja dark ambientia soittava yhtye, joka on perustettu vuonna 1993. Yhtye käsittelee lyriikoissaan muun muassa pimeyttä, pahuutta, okkultismia ja vampyrismia. Yhtye tunnettiin ennen nimellä *Sorath*, mutta se vaihtoi nimensä Black Funeraliksi.

## Jäsenet

### Nykyinen kokoonpano

*Baron Drakkonian Abaddon - laulu, bassokitara
*Marchozelos - kitara, bassokitara, rummut

### Entiset jäsenet
*Nocturnal - kitara, bassokitara
*Asmoderic - rummut
*Blackangel - kitara, rummut
*Shanna LeJeune - laulu

## Diskografia

### Demot
* *Journey Into Horizons Lost* (1994)
* *Of Spells of Darkness and Death* (1995)

### Albumit
* *Vampyr - Throne of the Beast* (1996)
* *Empire of Blood* (1997)
* *Moon of Characith* (1998)
* *Belial Arisen* (2003)
* *Az-I-Dahak* (2004)
* *Ordog* (2005)
* *Waters of Weeping* (2007)
* *Vukolak* (2010)
* *Ankou and the Death Fire* (2016)
* *Scourge of Lamashtu* (2020)

## Aiheesta muualla
* 
* 
*
Donald Dixon

**Donald Dixon**, Paroni Dixon (6. maaliskuuta 1929 – 19. helmikuuta 2017) oli brittiläinen Labour-puolueen poliitikko. Hän istui parlamentin jäsenenä Jarrow’n vaalipiiristä vuosina 1979–1997. Edeltäjä oli Ernest Fernyhough ja seuraaja Stephen Hepburn.

Dixon eteni ylähuoneeseen elinikäisenä päärinä.

## Lähteet
Joe Hahn

**Joseph Hahn** (s. 15. maaliskuuta 1977) on yhdysvaltalainen muusikko, DJ, ohjaaja ja visuaalinen taiteilija, joka on ollut rockyhtye Linkin Parkin DJ:nä ja luovana johtajana ja vastannut yhtyeen scratching-efekteistä, levysoittimista, sämpläyksestä ja ohjelmoinnista kaikilla Linkin Parkin kahdeksalla albumilla. Hahn ja yhtyetoveri Mike Shinoda vastaavat useimpien yhtyeen albumikansien suunnittelusta. Lisäksi Hahn on ohjannut useita yhtyeen musiikkivideoita.

## Nuoruus ja koulutus
Joe Hahn syntyi Yhdysvalloissa Kaliforniassa Glendalessa korealaissiirtolaisten perheeseen. Hän kasvoi Los Angelesin alueella ja valmistui Herbert Hoover High Schoolista.

Hahn opiskeli kuvataidetta Art Center College of Design -opistossa Pasadenassa, mutta ei suorittanut tutkintoa. Opiskeluaikanaan hän alkoi kehittää kiinnostustaan DJ-musiikkiin ja erityisesti musiikkivideoiden ja visuaalisen taiteen yhdistämiseen. Tämä johti hänet myöhemmin yhdeksi Linkin Park -yhtyeen perustajajäsenistä.

## Ura
Joe Hahn liittyi Linkin Parkiin, tuolloin nimellä "Xero," vuonna 1996. Hän toimi yhtyeen DJ:nä ja visuaalisen taiteen suunnittelijana ja teki yhtyeen albumeille grafiikoita ja ohjasi musiikkivideoita. Linkin Parkin menestys 2000-luvun alussa teki Hahnista yhden tunnetuimmista DJ:stä rockmusiikin piirissä.

Hahn on myös työskennellyt erilaisten musiikkiprojektien ja elokuvien parissa ohjaajana ja tuottajana. Hän ohjasi muun muassa elokuvan *[[Mall (elokuva)|Mall]]* vuonna 2014 ja toimi säveltäjänä elokuvassa *[[Blade of the 47 Ronin]]* (2022). Hän on saanut tunnustusta kyvystään yhdistää musiikkia ja elokuvakerrontaa omaperäisellä tavalla.

## Yksityiselämä
Joe Hahn meni naimisiin Karen Beneditin kanssa vuonna 2005, mutta pari erosi myöhemmin. Myöhemmin hän avioitui Heidi Woanin kanssa, ja heillä on yksi lapsi.

## Diskografia

### Linkin Parkin kanssa

* *[[Hybrid Theory]]* (2000)
* *[[Meteora (albumi)|Meteora]]* (2003)
* *[[Minutes to Midnight]]* (2007)
* *[[A Thousand Suns]]* (2010)
* *[[Living Things]]* (2012)
* *[[The Hunting Party]]* (2014)
* *[[One More Light]]* (2017)
* *[[From Zero]]* (2024)

### Vierailut
* Fort Minor – "Slip Out the Back" (2005)
* The X-Ecutioners – "It's Goin' Down" (2002)

## Elokuvat
* *[[Mall (elokuva)|Mall]]* (2014) – ohjaaja
* *[[Blade of the 47 Ronin]]* (2022) – säveltäjä

## Katso myös
* Linkin Park
* Fort Minor
* Nu metal

## Lähteet

## Aiheesta muualla
* Linkin Parkin virallinen sivusto
* Joe Hahn IMDb:ssa
Rob Bourdon

**Robert Gregory Bourdon** (s. 20. tammikuuta 1979 Calabasas, Kalifornia) on yhdysvaltalainen rumpali, joka soitti rockyhtye Linkin Parkissa vuoteen 2017. Hän kuuluu yhtyeen perustajajäseniin. Bourdon on soittanut ennen Linkin Parkia mm. *Relative Degree* -yhtyeessä yhdessä Linkin Parkin kitaristi Brad Delsonin kanssa. Bourdon on yhtyeen nuorin jäsen.

## Lähteet

## Aiheesta muualla
*Rob Bourdon IMDb:n sivuilla